isinalaysay ni simoun ang kaniyang kasakitsakit na kabuhayan, ang pangyayaring may labing tatlong taon na, nang magbalik siyang galing sa europa, na puno ng pag asa at magagandang pangarap, ay umuwi siya upang makasal sa isang binibining iniirog, at laan sa paggawa ng kabutihan at magpatawad sa lahat nang gumagawa sa kaniya ng masama, bayaan lamang siyang mabuhay nang mapayapa. hindi nagkagayon. isang mahiwagang kamay ang nag aboy sa kaniya sa gitna ng isang kaguluhang gawagawa ng kaniyang kalaban; pangalan, yaman, pag ibig, kinabukasan, kalayaan, nawala sa kaniya ang lahat at nakaligtas lamang sa kamatayan dahil sa kagitingan ng isang kaibigan. sa gayoy isinumpa niyang maghihiganti. nagtanan siyang dala ang kayamanan ng kaniyang kaanak, na nababaon sa isang gubat, nagtungo sa ibang lupain at inatupag niya ang pangangalakal. nakilahok sa himagsikan sa cuba, na tinulungan ang magkabilang pangkat, ngunit saan man, siyay nakikinabang.